Zgodbe iz čarobnega vrta [Brezplačno | Prešernov dan]
2026-02-08 15:00 - 17:00 UTC | Kino Pivka, Prečna ulica 1, Pivka, Slovenija, 6257, Slovenia
Leon Vidmar, David Súkup, Patrik Pašš, Jean-Claude Rozec / Slovenija, Slovaška, Francija, Češka / 2025 / 71 min / sinhronizirano / 7+
Čarobna pustolovščina, kjer zgodbe zdravijo srce in prebudijo spomine, ki nikoli zares ne izginejo!
Tomi (4), Suzana (8) in Darko (10) obiščejo dedka, prvič po izgubi ljubljene babice. V hiši vlada tišina, dedek pa je kar nekam odsoten in odtujen. Suzana, navdihnjena s spomini, prevzame babičino vlogo pripovedovalke zgodb. S čarobnimi pripovedmi in neizmerno domišljijo poskuša povrniti toplino v dedkov dom in v medsebojne odnose. Potopimo se v magični svet skrivnostne mačke, na prvi pogled strašne pošasti in drznega letečega gospoda. Zgodbe namreč niso le skrivnostne, dramatične, žalostne in smešne, temveč služijo kot pomoč vsem družinskim članom, da se lažje spoprimejo z izgubo.

Prešernov dan v Krpanovem domu
2026-02-08 15:00 - 21:00 | Krpanov dom Pivka, Prečna ulica 1, Pivka, 6257, Slovenia
Praznujmo slovensko kulturo skupaj – s filmom, animacijo in umetnostjo! V Krpanovem domu v Pivki nas čaka pester popoldan in večer za vse generacije:
15.00 – Animirani film Zgodbe iz čarobnega vrta 16.15 – Delavnica animacije: Zoetrop 17.00 – Likovna razstava DOM + zdravica 19.00 – Film Belo se pere na devetdeset
Vstop na vse filmske projekcije in dogodke je prost, zato povabite prijatelje, družino in vse ljubitelje kulture.
Se vidimo!

Delavnica animacije: Zoetrop [Brezplačno | Prešernov dan]
2026-02-08 16:15 - 17:00 | Krpanov dom Pivka – MMC, Prečna ulica 1, Pivka, 6257, Slovenia
Ob Prešernovem dnevu vabimo otroke in družine na igrivo ustvarjalno delavnico, na kateri bomo odkrivali, kako iz risb nastane gibanje.
Udeleženci bodo izdelali zoetrop, preprosto animacijsko napravo, ki z zaporedjem podob ustvari iluzijo gibanja. Z že pripravljenimi papirnatimi figurami, navdihnjenimi z animiranim filmom Zgodbe iz čarobnega vrta, si bodo ustvarili svojo kratko animacijo in se na zabaven način spoznali z osnovami animiranega filma.
Delavnica spodbuja domišljijo, ustvarjalnost in radovednost ter ponuja zanimiv vpogled v začetke animacije – skozi igro, ustvarjanje in opazovanje gibanja.
👉 Delavnica je primerna za otroke in družine, predznanje ni potrebno.👉 Ves material bo zagotovljen.

Likovna razstava DOM + koncert SEMPERVIVUM + zdravica [Brezplačno | Prešernov dan]
2026-02-08 17:00 - 18:00 | Galerija Krpanov dom Pivka, Prečna ulica 1, Pivka, Slovenia, 6257, Slovenia
Vljudno vabljeni na otvoritev razstave domačih in tujih avtorjev – DOM. Otvoritev bo v nedeljo, 8. feburarja 2026 ob 17.00 uri, v galeriji Krpanovega doma Pivka.
Razstavo bo predstavila umetnostna zgodovinarka in likovna kritičarka Polona Škodič. Razstavo podpirata Občina Pivka in Zavod za turizem Pivka.
Otvoritvi bo sledil koncert inštrumentalne skupine SEMPERVIVUM in zdravica v čast našemu največjemu slovenskemu pesniku. Vljudno vabljeni!

Več o skupini SEMPERVIVUM si lahko preberete tukaj.

Belo se pere na devetdeset [Brezplačno | Prešernov dan]
2026-02-08 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Marko Naberšnik / Slovenija, Srbija, Severna Makedonija, Italija, Črna gora, Hrvaška / 2025 / 144 min / slovenščina
Filmska upodobitev istoimenske knjižne uspešnice Bronje Žakelj, v kateri je pisateljica opisala lastno življenjsko zgodbo. Film, ki nas prestavi v Ljubljano osemdesetih let, je ganljiva, duhovita in navdihujoča pripoved o odraščanju, izgubi in preživetju.
zgodba
Zgodba spremlja Bronjo skozi različna obdobja življenja. Njen otroški svet sestavljajo starši, brat Rok, babica Dada, pa kakav Benko, Albert keksi in prenos sarajevskih olimpijskih iger. Potem ko zaradi raka izgubi mamo, se mora pri dvajsetih s to zahrbtno boleznijo soočiti tudi sama. S številnimi in skoraj nepremostljivimi izzivi se spopada z mešanico solz, smeha in neomajnega optimizma.

Otroška predstava ZLATOLASKA IN TRIJE MEDVEDI
2026-02-12 17:00 - 17:30 | Kino Pivka, Prečna ulica 1, Pivka, Slovenija, 6257, Slovenia
Pravljica o radovedni deklici, ki se izgubi v gozdu in naleti na čedno hiško, ki jo je medvedja družina začasno zapustila, je izredno priljubljena tako pri otrocih kot pri odraslih. Kateri otrok ni radoveden, kaj se dogaja za tujimi vrati? Kateri otrok ne uživa v začasni odsotnosti staršev, ko lahko raziskuje po njihovih skrivnostih? Kateri otrok si ne želi pokukati v svet odraslih? Otrokom ugaja prav to, kako deklica radovedno kuka in vstopa v tuje prostore, odraslim pa je všeč, ker pravljica otroke na preprost način svari, da morajo spoštovati druge ljudi, njihove stvari in zasebnost.

Predstava je primerna za otroke od 2. leta dalje in traja 35 minut.
Predstava je izjemoma na sporedu 2. četrtek v mesecu.
Izvajalec: FRU-FRU, Hiša otrok in umetnosti

Predstava je del cikla otroškega abonmaja Piščanec Peter. Na voljo je še nekaj prostih mest, tako da se nam lahko pridružite tudi gledalci, ki se za abonma niste odločili . Nakup vstopnic je mogoč 15 minut pred predstavo na recepciji Krpanovega doma.Vljudno vabljeni!

arhiv FRU-FRU, Hiša otrok in umetnosti

Bila je samo nesreča / Yek tasadef sadeh
2026-02-12 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Jafar Panahi / Iran, Luksemburg, Francija / 2025 / 103 min / perzijščina
Počasi tleči, ovinkasti moralni triler, ki ga je Jafar Panahi zgradil na lastnih zaporniških izkušnjah, zastavlja kompleksna vprašanja o maščevanju, travmi in odpuščanju, pri tem pa ves čas ohranja smisel za trpki humor. Zlata palma v Cannesu.
zgodba
Moški, ki se vozi v avtu z nosečo ženo in hčerko, zbije potepuškega psa. Majhna nesreča sproži niz nepričakovanih posledic …
režija Jafar Panahi, scenarij Jafar Panahi, fotografija Amin Jafari, montaža Amir Etminan, produkcija Jafar Panahi, Philippe Martin, igrajo Vahid Mobasseri, Maryam Afshari, Ebrahim Azizi, Hadis Pakbaten, Majid Panahi, Mohamad Ali Elyasmehr, Georges Hashemzadeh, Delmaz Najafi, Afssaneh Najmabadi, distribucija Fivia

Sanje / Dreams
2026-02-13 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Michel Franco / 95 min / podnapisi

Med bogato pripadnico visoke družbe in mehiško baletno plesalko se zgodi romanca, ki prepleta njuna kontrastna življenja in kulture.

Tom in Jerry: Čudežni kompas / Tom & Jerry: Forbidden Compass
2026-02-14 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Gang Zhang / Kitajska, ZDA / 2025 / 104 min / sinhronizirano
Ena misija, en skrivnostni kompas, nobene možnosti, da bi našla skupni jezik!
Eden najbolj priljubljenih mačkonov vseh časov Tom in eden najbolj priljubljenih miškov Jerry se bosta odpravila na povsem novo dogodivščino, ki ju bo popeljala skozi čas. Vse se bo pričelo na vedno živahnem Manhattnu, ko se bo navihani Jerry skušal pretihotapiti v Metropolitanski muzej na razstavo z mitološkim “astralnim kompasom”, vstop pa mu bo seveda preprečil nihče drug kot Tom, ki je zdaj najnovejši varnostnik v muzeju. Med njunim brezglavim preganjanjem kompas – neprecenljiv artefakt – pade po tleh in sproži zaslepljujoč vrtinec, ki ju bo ponesel skozi čas in prostor.

Viharni vrh / Wuthering Heights
2026-02-14 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Emerald Fennell/ 2026 / Združeno kraljestvo / 2uri 16 min / angleščina /
Režiserka Emerald Fennell predstavlja drzno, mračno in erotično nabito priredbo brezčasne klasike Emily Brontë – zgodbo o ljubezni, ki je premočna, da bi ji ubežali, in pretemna, da bi preživela. Na divjih višavah Yorkshirea se med Heathcliffom (Jacob Elordi) in Catherine Earnshaw (Margot Robbie) vname strast, ki presega družbene razrede, razum in pravila. To je ljubezen, ki gori z močjo neviht, a za sabo pušča uničenje. Ko se razlike v statusu, ponos in zamere zaostrijo, se njuna vez spremeni v bolečo obsedenost, katere posledice odmevajo skozi več generacij. vizualno spektakularen, čustveno nabit film, kjer surova narava odseva notranjo divjost likov. Vrhunska igralska zasedba v zgodbo vnese sodobno energijo, drznost in čutnost, zaradi katerih „Viharni vrh‟ postane nova, provokativna interpretacija enega najbolj branih romantičnih romanov vseh časov.

Doživite ZIMSKE POČITNICE v Pivki
2026-02-16 09:00 - 2026-02-20 12:00 | Krpanov dom Pivka, Prečna ulica 1, Pivka, 6257, Slovenia
Zavod za turizem Pivka v sodelovanju s partnerji v času letošnjih februarskih zimskih počitnic pripravlja pester nabor brezplačnih delavnic in vodenih aktivnosti za otroke in družine. Delavnice so namenjene predvsem šolskim otrokom, predšolski otroci pa se jih lahko udeležijo v spremstvu odrasle osebe.
Aktivnosti bodo potekale vsak dan med 16. in 20. februarjem, med 9. in 12. uro. Otroci bodo skozi ustvarjanje, raziskovanje in igro spoznavali kulturno in naravno dediščino Pivke ter njene posebnosti.
Delavnice so brezplačne, zaradi omejenega števila mest pa so obvezne predhodne prijave preko te elektronske prijavnice.
Pridržujemo si pravico do spremembe programa.

PROGRAM:
Ponedeljek, 16. februar: ustvarjalna delavnica v Hiši kulture v Pivki (zbor: Krpanov dom Pivka)
Pridi na prav posebno kiparsko delavnico in ustvari skulpturo na karseda hudomušen način.

Torek, 17. februar: pustna delavnica in peka v DSO SeneCura (zbor: Krpanov dom Pivka)Naredi svojo pustno masko in se nauči izdelovanja flancatov. Kdo jih lahko speče največ?

Sreda, 18. februar: Ptice pozimi, delavnica DOPPS (zbor: Ekomuzej Pivških presihajočih jezer) *Skupaj bomo odkrivali svet ptic v zimskem času.

Četrtek, 19. februar: Mladi varuhi narave, delavnica Društva LAS Med Snežnikom in Nanosom (zbor: Ekomuzej Pivških presihajočih jezer) *Rangerjev dan v krajinskem parku: spoznavanje narave ter naravne in kulturne dediščine parka skozi igro, raziskovanje in praktične izzive.
Petek, 20. februar: Spoznajmo netopirje in ogled risanke. delavnica KP PPJ (zbor: Krpanov dom Pivka) *
Skoči v svet netopirjev in spoznaj te skrivnostne nočne živali. Po delavnici sledi ogled risanega filma.

V primeru dodatnih vprašanj smo vam na voljo na info@visitpivka.si in 030/644-799.

* Označene aktivnosti bodo potekale v okviru mednarodnega projekta sodelovanja »Krepitev podjetništva na podeželju in v varovanih območjih«, katerega partner je tudi Občina Pivka. Projekt je sofinanciran iz evropskih sredstev programa LEADER.

Tajni agent/ O agente secreto
2026-02-19 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Kleber Mendonça Filho / Brazilija, Nizozemska, Nemčija, Francija / 2025 / 158 min / portugalščina
Kleber Mendonça Filho (Aquarius) pričara barve, vonje in zvoke Brazilije sedemdesetih let – časa, »ko so imeli zidovi ušesa in je vsak gib lahko bil sumljiv«. Tajni agent je nepredvidljiv, duhovit politični triler, predvsem pa ljubeč portret kraja in njegovih prebivalcev. Nagrada za najboljšo režijo in najboljšega igralca v Cannesu.
zgodba
Brazilija, 1977. Marcelo, tehnološki strokovnjak v zgodnjih štiridesetih, je na begu. V upanju, da se bo lahko spet združil s svojim sinom, v času karnevala odpotuje v Recife, vendar kmalu ugotovi, da mesto še zdaleč ni varno zatočišče, kakršnega je iskal.

To je rop!
2026-02-20 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Gregor Andolšek / Slovenija / 2024 / 82min / slovenščina
Sinopsis
Rajko je poklicni čarovnik, ki si med nastopom zlomi roko, a mu njegova zavarovalnica Tangenta zaradi birokratske napake ne želi izplačati zavarovalnine. Ogorčen nad krivico mu v bran stopi le zavarovalniški agent Marcel, ki mu omogoči sestanek z direktorjem Tangente. Marcel v navalu jeze ugrabi direktorja in kmalu se vsi skupaj znajdejo na begu.

Brezplačen voden ogled Centra DINA Pivka
2026-02-21 10:00 - 23:30 | Center DINA Pivka, Prečna ulica 1, Pivka, Pivka, 6257, Slovenia
Ob Mednarodnem dnevu turističnih vodnikov, ki ga vsako leto obeležujemo februarja, tudi v Pivki vabimo obiskovalce, da se nam pridružijo na brezplačnih vodenih ogledih, s katerimi želimo poudariti pomen kakovostnega turističnega vodenja ter predstaviti bogato naravno in kulturno dediščino kraja.
Na Zavodu za turizem Pivka bomo ta dan obeležili z brezplačnimi vodenji, namenjenimi domačinom in obiskovalcem od drugod.
V soboto, 21. februarja, bo potekal naslednji program:

ob 10. uri brezplačen voden ogled Center DINA,
ob 14. uri brezplačen voden ogled Ekomuzej Pivških presihajočih jezer.

Vodenja bodo obiskovalcem približala zgodbe o velikih zvereh, kraški naravi ter edinstvenem pojavu presihajočih jezer, ki pomembno zaznamujejo območje Zelenega krasa in Pivke.
Dogodek poteka v okviru projekta LAS Oznaka Medvedu prijazno, katerega cilj je spodbujanje trajnostnega razvoja, odgovornega odnosa do narave ter sobivanja človeka in velikih zveri. Oznaka povezuje ponudnike, ki v svoje delovanje vključujejo trajnostna načela in lokalne vrednote.
Zavod za turizem Pivka v projektu sodeluje pri upravljanju trajnostne oznake Medvedu prijazno, hkrati pa sta Center DINA in Ekomuzej Pivških presihajočih jezer vključena v mrežo ponudnikov. Izdelki z oznako Medvedu prijazno so na voljo v trgovinicah obeh centrov, v okviru projekta pa bodo v mrežo vključeni tudi izobraževalni in doživljajski programi, ki jih centra izvajata za obiskovalce.
Število mest je omejeno, obvezne prijave preko tega obrazca.

Vabljeni, da se nam pridružite na brezplačnih vodenih ogledih in Mednarodni dan turističnih vodnikov doživite v Pivki.

Brezplačni voden ogled Ekomuzeja Pivških presihajočih jezer
2026-02-21 14:00 - 15:30 | Ekomuzej Pivških presihajočih jezer, Slovenska vas 10, Pivka, 6257, Slovenia

Nepalski večer
2026-02-21 15:00 - 22:00 | Krpanov dom Pivka, Prečna ulica 1, Pivka, 6257, Slovenia
Združenje Sangai organizira Nepalski večer, kjer bodo skozi hrano, glasbo, dokumentarna filma, razstavo, predavanjem Vikija Grošlja in osebne zgodbe lokalnemu prebivalstvu predstavili nepalsko kulturo ter nove člane nepalske skupnosti.
Na dogodku želimo ustvariti prostor za srečanje, medsebojno razumevanje in odprt medkulturni dialog.

PROGRAM:
15:00 – Otvoritev dogodka (uvodni govor, odprtje nepalske kuhinje, odprtje bara lokalnega ponudnika, odprtje razstave o Nepalu)
15:45 – 16:15 – Ogled kratkega dokumentarnega filma (premierna predstavitev dveh delov dokumentarca o vključevanju delovnih migrantov iz tretjih držav v lokalno okolje)
16:15 – 16:45 – Čas za druženje in pogovor
16:45 – 17:15 – Umetniški vložek (predstavitev nepalske kulture skozi glasbo)
17:15 – 18:00 – Čas za druženje in pogovor
18:00 – 20:00 – Predavanje Viktorja Grošlja
20:00 – 22:00 – Čas za druženje in pogovor ter zaključek večera

Vabljeni na sproščen večer druženja, povezovanja in skupnih trenutkov.
Pri dogodku nam pomagajo Občina Pivka, Zavod za turizem Pivka ter Skupina Pivka Delamaris.

ŠKRAT: Nov začetek / Skrzat: Nowy Poczatek
2026-02-21 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Krzysztof Komander / 2025 / Poljska, Češka / 99 min
kratek sinopsis
Enajstletna HANIA se z očetom preseli v drug kraj. Ker še vedno verjame v škrate, se vsi v šoli norčujejo iz nje. Zaveznika najde v MICHAŁU, ki prav tako nima prijateljev, in resničnem škratu SINDRIJU. Z njuno pomočjo se bo spoprijela z novimi izzivi in spoznala moč prijateljstva.

Umri, ljubezen moja/ Die My Love
2026-02-21 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Lynne Ramsay / Velika Britanija, Kanada, ZDA / 2024 / 119 min / angleščina
Poetičen, surov portret ženske, ujete v vrtinec ljubezni in norosti. Film Lynne Ramsay (Pogovoriti se morava o Kevinu) je Jennifer Lawrence poleg kritiške hvale prinesel nominacijo za zlati globus za najboljšo igralko v drami.
zgodba
Mlad, zaljubljen par se iz New Yorka preseli v osamljeno hišo na podeželju. Po rojstvu otroka pa se v njej nekaj spremeni ter sproži nemir, ki jo pripelje na rob norosti …

[Strokovno predavanje] Upadanje številčnosti srnjadi v Sloveniji: vzroki, posledice in rešitve
2026-02-24 18:00 - 19:00 | Krpanov dom Pivka, Prečna ulica 1, Pivka, 6257, Slovenia
Komisija za upravljanje z divjadjo pri Postojnsko Bistriški zvezi lovskih družin in Zavod za turizem Pivka organizirata:

STROKOVNO PREDAVANJE:Upadanje številčnosti srnjadi v Sloveniji: vzroki, posledice in rešitve

V zadnjih letih v Sloveniji opažamo izrazit upad številčnosti srnjadi, kar predstavlja velik izziv za lovstvo in upravljanje z naravnim okoljem. Ena izmed osrednjih in zelo aktualnih tem predavanja bo šakal, njegova širitev ter vpliv na populacijo srnjadi in širši ekosistem. Prisotnost šakala v našem prostoru narašča, z njo pa tudi vprašanja glede vpliva na divjad, predvsem srnjad, ter na nadaljnje upravljanje z lovnimi in kmetijskimi površinami. Namen predavanja je predstaviti aktualna spoznanja, izmenjati izkušnje iz terena ter skupaj razmisliti, kako ravnati v prihodnje.

Program predavanja:• Dolgoročni trendi spreminjanja številčnosti (odstrela) srnjadi v Sloveniji in Evropi (5 min)• Pregled najpomembnejših dejavnikov, ki lahko vplivajo na upadanje številčnosti srnjadi (20 min)• Razmnoževalni potencial in zgodnja smrtnost mladičev srnjadi (15 min)• Vpliv šakala na srnjad: zgodovina, ekologija in prehrana vrste (20 min)
Predavanje je namenjeno lovcem, kmetom ter vsem članom širše javnosti, ki jih ta aktualna tematika zanima. Želimo si udeležbe predstavnikov vseh lovskih družin (LD), saj je cilj srečanja izmenjava mnenj, izkušenj in oblikovanje skupnega razmisleka o tem, kako ravnati v prihodnje.

Datum: 24.02.2026
Ura: 18:00Kraj: Krpanov dom Pivka, Prečna ulica 1, PivkaPredavatelj: dr. Boštjan Pokorny

Vaša prisotnost in sodelovanje bosta pomemben prispevek k razpravi in iskanju učinkovitih rešitev.
Prijave članov LD sprejemamo preko aplikacije Lisjak do 24.02.2026, omogočene so tudi samoprijave članov LD preko aplikacije Lisjak.
Prijave širše javnosti sprejemamo preko Google obrazca do 24.02.2026 https://forms.gle/aN7K529AnxVmsqSV9
Vljudno vabljeni!

Modrinov večer: Kmetijstvo kot podjetniška priložnost prihodnosti
2026-02-25 17:00 - 19:00 | Ekomuzej Pivških presihajočih jezer, Slovenska vas 10, Pivka, 6257, Slovenia
Krajinski park Pivška presihajoča jezera vabi na Modrinov večer z naslovom Kmetijstvo kot podjetniška priložnost prihodnosti.
Predstavila se bo prva registrirana zeliščna kmetija v Sloveniji – kmetija Kalan s Kozjanskega.
Spoznali bomo zgodbo dveh generacij, ki sta iz ljubezni do zelišč zgradili uspešno in prepoznavno kmetijo. Iz prve roke bomo slišali, kako nastane kmetijska zgodba z dodano vrednostjo in kje so priložnosti danes.
Predavanje bo v sredo, 25. februarja 2026, ob 17. uri v Ekomuzeju Pivških presihajočih jezer.
Udeležba je brezplačna.
Vabljeni vsi, ki razmišljate o razvoju svoje dejavnosti ali iščete nove priložnosti. Veseli bomo vaše udeležbe.

Pav/ Pfau - Bin ich echt?
2026-02-26 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Bernhard Wenger / Avstrija, Nemčija / 2024 / 102 min / nemščina, angleščina
Čudaških presenečenj in vizualnega humorja polna komična drama o mladeniču, ki se preživlja s tem, da v zameno za plačilo prepričljivo odigra najrazličnejše vloge v zasebnem življenju svojih strank.
Matthias obvlada svoj posel. Zaposlen je v podjetju z imenom »Moj spremljevalec – najemi prijatelja«, kjer po naročilu stranke prevzame vlogo popolnega partnerja za vsako priložnost. Brez težav se spremeni v nad glasbo navdušenega spremljevalca starejše gospe ali popolnega sina zagrenjenega starca. Lahko je tudi nekdo, ki vam pomaga, da se naučite prerekanja s svojim zakonskim partnerjem. Toda kaj ko služba pogubno vpliva na njegovo zasebno življenje. Sophia, naveličana njegove neodločnosti in nekonfliktnosti, saj ji Matthias vljudno ustreže v vsaki želji, oznani, da ga bo zapustila. To stori s preprostimi besedami: »Nisi več resničen!«

Fiume o morte! / Fiume o morte!
2026-02-27 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Igor Bezinović / Hrvaška, Italija, Slovenija / 2025 / 112 min / hrvaščina, italijanščina
Igriva in duhovita rekonstrukcija nenavadne epizode v zgodovini Reke, ko jo je leta 1919 za dobro leto zasedel razvpiti poet in protofašist Gabriele D’Annunzio. Dobitnik glavne nagrade na festivalu v Rotterdamu in nepričakovani hit hrvaških neodvisnih kinematografov. Dobil je tudi evropsko nagrado za najboljši dokumentarni film.
zgodba
Leta 1919 je ekscentrični italijanski pesnik, dandy in strastni militarist Gabriele D’Annunzio, nezadovoljen z odločitvijo pariške mirovne konference, da se Fiume – današnja Reka – dodeli Kraljevini Srbov, Hrvatov in Slovencev, mesto na lastno roko razglasil za neodvisno državo. Šestnajstmesečna okupacija, ki je sledila, velja za enega najbolj bizarnih eksperimentov v vsej zgodovini političnega vladanja … V Reki rojeni filmski režiser Igor Bezinović nekaj več kot stoletje pozneje povabi someščane, da skupaj z njim poustvarijo in na novo interpretirajo to nenavadno poglavje v zgodovini svojega mesta.
Fiume o morte! je film o poeziji, dinamitu, kokainu, strojnicah, nogometu, letalih, pohištvu, ki leti skozi okna, koncertih, zaporih, sončenju, tisočih vojakov, milijonih nabojev, neskončnih govorih, kljunašu in moči politične performativnosti. D’Annunzio bi lahko veljal tudi za njenega začetnika, predhodnika nekaterih največjih mojstrov političnega nastopaštva naše dobe.

Nehvaležna bitja / Nevděčné bytosti
2026-03-05 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Olmo Omerzu / Češka, Poljska, Slovaška, Slovenija, Francija, Hrvaška / 2025 / 110 min / češčina, angleščina
Na Češkem živeči slovenski režiser Olmo Omerzu (Družinski film) se vrača z izvirno dramo o družini v krizi, posejano s subtilnim humorjem in nepričakovanimi pripovednimi zasuki. Film je doživel svetovno premiero v tekmovalnem programu festivala v San Sebastiánu.
zgodba
David svoja otroka odpelje na počitnice ob Jadranskem morju v upanju, da mu bo uspelo obdržati skupaj razpadajočo dvojezično družino. Njegova sedemnajstletna hči Klára, ki se spopada z motnjo hranjenja, se tam zaljubi v domačina Denisa. Ko Denisa obtožijo umora, David otroka hitro odpelje nazaj domov na Češko. Klárino stanje se naglo poslabša in nazadnje pristane v bolnišnici. Edino, kar še povezuje njena odtujena starša, je želja, da bi jo rešila. Težki časi zahtevajo težke odločitve …

GOAT: Okus zmage / GOAT
2026-03-07 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Tyree Dillihay/ZDA/2026/1 ura 40 min/sinhronizirano
Zgodba spremlja Willa, majhno kozo z velikimi sanjami, ki dobi enkratno priložnost, da se pridruži profesionalcem in zaigra roarball – intenziven, mešani, fizični šport, v katerem prevladujejo najhitrejše in najstrašnejše živali na svetu.
Njegovi novi soigralci niso navdušeni, ker imajo v ekipi majhno kozo, a Will je odločen, da bo revolucioniral šport in dokazal, da lahko majhni igrajo na veliko!

Exodus 1945: Naša kri
2026-03-07 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Vid Planinc / Slovenija / 2026 / 60 min
Film Exodus 1945: Naša kri temelji na resnični zgodbi sanitetnega vlaka, ki je 7. maja 1945 odrinil iz Ljubljane proti avstrijski Koroški in je bil namenjen prevozu ranjencev, bolnikov, vojakov in civilistov. Med potniki na vlaku sta bila tudi zdravnika, glavna lika filma, dr. Valentin Meršol z družino in dr. Janez Janež, ki sta v kaotičnih zadnjih dneh vojne opravljala svojo zdravniško dolžnost.
V filmu poleg Meršola in Janeža spoznamo še nekaj resničnih zgodovinskih oseb: Kristo in Jelko Mrak, ki sta se kot prostovoljki Rdečega križa pridružili sanitetnemu osebju pri oskrbi ranjencev, duhovnika Janeza Jenka ter očeta in sina Andreja in Filipa Lovšeta, domobranska vojaka.
Maj 1945, Ljubljana. Po koncu 2. svetovne vojne in komunističnem prevzemu oblasti veliko nasprotnikov komunizma zapušča Jugoslavijo, umikajo se na avstrijsko Koroško k zaveznikom Angležem. S sanitetnim vlakom iz Ljubljane poleg domobranskih ranjencev potujeta tudi zdravnika dr. Janez Janež in dr. Valentin Meršol z družino. Njuna načela in vest so na preizkušnji, ko se soočita s kruto resnico, da vseh ne moreta rešiti – preživetje enih bo pomenilo smrt drugih.
Igrajo: Jernej Kuntner, Matevž Müller, Alenka Tetičkovič, Robert Prebil, Maša Tiselj, Valerija Trček, Krištof M. Čušin, Luke Bischof in drugi.

Junakinja / Heldin
2026-03-12 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Petra Volpe / Švica, Nemčija / 2025 / 92 min / nemščina, turščina, francoščina
Film, posnet v ritmu napetega trilerja, spremlja povsem običajno delovno izmeno medicinske sestre v prenatrpani švicarski bolnišnici. Poklon izjemnim ljudem, ki nas spremljajo v najtežjih trenutkih življenja.
zgodba
Medicinska sestra Floria začne nočno izmeno na kirurškem oddelku švicarske bolnišnice. Ena od sodelavk je zbolela, zato morata s kolegico sami poskrbeti za petindvajset pacientov. Floria stresno delovno rutino obvladuje z neomajno predanostjo in profesionalnostjo, v oskrbo bolnikov pa vnaša človečnost in toplino. Toda naloge se kopičijo, nujni primeri se stopnjujejo in noč se kmalu sprevrže v neusmiljeno bitko s časom.

Skrivnost ptic pevk | Le Secret des mésanges
2026-03-14 16:00 - 18:00 | Kino Pivka, Prečna ulica 1, Pivka, Slovenija, 6257, Slovenia
Antoine Lanciaux / Francija / 2025 / 77 min / sinhronizirano / 6+
Med počitniškim potepanjem Lučka odkriva skrivnosti ključa z grajskega zidu in družinskih vezi. Družbo ji delajo prijatelj Jan, pes Mandrin in smešna goska. Filmu pa posebno estetsko vrednost daje tehnika izrezanke ali kolažne animacije.
vsebina
Ko devetletna Lučka prispe na počitnice v mestece, kjer je odraščala njena mama, se ji niti ne sanja, kaj vse jo čaka. Mama, arheologinja, s sodelavcem vodi arheološka izkopavanja na gradu, Lučka pa se odpravi na raziskovanje okolice s psom Mandrinom, smešno gosko in Janom, prijaznim dečkom s sosednje kmetije. V gnezdu na grajskem zidu najdejo skrivnostni ključ, v gozdu pa srečajo starca, ki živi kot samotar in mu domačini pravijo čarovnik. Rešijo majhnega jazbeca, ves čas pa jih spremljata tudi sinički – kot bi bili njihovi vodnici … Ko odkrijejo še skrivni prehod pod gradom, na dan začnejo prihajati skrivnosti.
Film je narejen v tehniki kolažne animacije ali izrezanke, kar mu daje posebno estetsko vrednost.
režija Antoine Lanciaux, scenarij Antoine Lanciaux, Pierre-Luc Granjon, animacija Sophie Roze, Aline Quertain, Nicolas Liguori, Pierre-Luc Granjon, Léonie Liefooghe, Chaïtane Conversat, Juliette Paquet, Marie-Émilie Amsallem, Loreleï Paliès, Geertrui De Vijlder, Rosanne Janssens, Frederic Tilleman, Jasmine Elsen, Bahar Kiamoghaddam, Fredericke Verhoeven, Catherine Bossy, Juliette Aparicio, Camille Rossi, Grégory Duroy, Antoine Lanciaux, montaža Hervé Guichard, glasba Didier Falk, glasovi Lena Hribar Škrlec, Blaž Šef, Gašper Jarni, Vesna Pernarčič, Damjana Černe, Zvone Hribar, Uroš Smolej, Primož Pirnat, Vanja Plut, producent Reginald de Guillebon, Pierre Méloni, distribucija Demiurg

Nuremberg / Nuremberg
2026-03-14 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
James Vanderbilt /2025/ ZDA, Madžarska / 148 min
Po drugi svetovni vojni ameriški vojaški psihiater Douglas Kelley v Nürnbergu ocenjuje duševno stanje nacističnih voditeljev, med njimi Hermanna Göringa. Psihološki dvoboj razkriva vprašanja krivde, moči in odgovornosti.
Film Nuremberg je napeta zgodovinska drama, postavljena v čas po drugi svetovni vojni, ko se v Nürnbergu začnejo sodni procesi proti vodilnim nacističnim zločincem. V ospredju je ameriški vojaški psihiater Douglas Kelley, ki mora oceniti psihično stanje obtoženih, med njimi tudi Hermanna Göringa. Med dolgotrajnimi pogovori se razvije zapleten psihološki dvoboj, ki presega strokovno nalogo in se spremeni v soočenje dveh pogledov na moč, krivdo in odgovornost. Film razkriva notranje napetosti tribunala ter odpira vprašanja o mejah pravice, moralne odgovornosti in človeški sposobnosti racionalizacije zla, hkrati pa ponuja intimni vpogled v mehanizme oblasti in manipulacije v zgodovinsko prelomnem trenutku.

Otroška predstava MEHURČKI + ustvarjalna delavnica ČUDEŽNI SVET ŽUŽELK
2026-03-19 17:00 - 17:30 | Kino Pivka, Prečna ulica 1, Pivka, Slovenija, 6257, Slovenia
Otroške pesmice Otona Župančiča poznane tako staršem kot otrokom, so se ujele v lutkovni čebelnjak. Prav ta Zmaj, ki leti visoko, visoko in tiste Žabe, ki so čakale na dež. Tudi Zima zima bela, ki je rada pela, Stari medo je prišel po polno skledo meda in prispelo je Pismo iz daljne dežele. Ter seveda naš in vaš Ciciban s čebelo, ki rad skoči Na koleno in si umije roke, ko mu ptičica tako veleva. Pa tudi ko je zaspan, se prikrade k nam.Z rimo prežeta in z lutkami interpretirana predstava Mehurčki otrokom približa nekatere že ponarodele pesmice Otona Župančiča. Ponese nas v svet cicibanov, ki je danes za odtenek drugačen.

Predstava je primerna za otroke od 2. leta dalje in traja 30 minut.
Izvajalec: Gledališče Bičikleta

Predstava je del cikla otroškega abonmaja Piščanec Peter. Na voljo je še nekaj prostih mest, tako da se nam lahko pridružite tudi gledalci, ki se za abonma niste odločili . Nakup vstopnic je mogoč 15 minut pred predstavo na recepciji Krpanovega doma.Vljudno vabljeni!

arhiv Gledališče Bičikleta

Triglav: Pot odrešitve
2026-03-19 19:00 - 21:00 | Kino Pivka, Prečna ulica 1, Pivka, Slovenija, 6257, Slovenia
Rožle Bregar in Aleš Žemlja/ Slovenija / 2025 / 75 min
Zgodba o Darku Vidicu in soočenju s tragičnim dogodkom, ki se je na sestopu s Triglava zgodil pred petdesetimi leti.
Zgodba o Darku Vidicu in soočenju z dogodki izpred 50 let. Takrat sta dve zaporedni streli zarezali v mlada življenja skupine pohodnikov na Triglav. Ko se odloči, da bo skušal dokončno razumeti kaj se je zgodilo, se sooči svojimi strahovi, krivdo, nemočjo.
